మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
‘బాబు’ వద్దు.. నన్ను తేజూగానే ఉండనివ్వండి: సాయి తేజ్
ఉగాది నాడు ‘చిత్రలహరి’ ప్రీ రిలీజ్ వేడుకను నిర్వహించారు. ఈ వేడుకకు దర్శకులు సుకుమార్, కొరటాల శివ ముఖ్య అతిథులుగా విచ్చేశారు. ఈ వేడుకలో సాయి తేజ్ తన అభిమానుల మనసులను గెలుచుకునేలా మాట్లాడారు.
Samayam Telugu | Updated:
Apr 6, 2019, 10:43PM IST
సినిమాల్లో స్టార్ హీరో హోదా వస్తే పేరు చివర ‘బాబు’ చేర్చడం సర్వసాధరణమైపోయింది. సినిమాకు సంబంధించిన ఏదైనా కార్యక్రమం జరిగితే మైకులందుకున్నవారంతా హీరోలను ‘బాబు.. బాబు..’ అంటూ మోసేస్తూనే ఉంటారు. ఇప్పటికే తెలుగులో చాలా మంది స్టార్ హీరోలకు ‘బాబు’ హోదా వచ్చేసింది. అయితే ఆ హోదా తనకు వద్దంటున్నారు సుప్రీం హీరో సాయి తేజ్. తన పేరు చివరి ‘బాబు’ తగిలించి తనను ఇబ్బంది పెట్టొద్దని.. ప్రేమగా తేజూ అని పిలిస్తే చాలని అంటున్నారు. ఈ మేరకు శనివారం జరిగిన ‘చిత్రలహరి’ ప్రీ రిలీజ్ వేడుక వేదికపై నుంచి అందరికీ సాయి తేజ్ విజ్ఞప్తి చేశారు.
సాయి తేజ్, కళ్యాణి ప్రియదర్శన్, నివేదా పేతురాజ్ హీరోహీరోయిన్లుగా నటించిన చిత్రం ‘చిత్రలహరి’. కిషోర్ తిరుమల దర్శకత్వం వహించారు. మైత్రీ మూవీ మేకర్స్ బ్యానర్‌పై నవీన్ ఎర్నేని, వై.రవిశంకర్, మోహన్ చెరుకూరి ఈ సినిమాను నిర్మించారు. దేవీశ్రీ ప్రసాద్ సంగీతం సమకూర్చారు. ఏప్రిల్ 12న ఈ చిత్రం ప్రేక్షకుల ముందుకు రాబోతోంది. ఈ నేపథ్యంలో ఉగాది నాడు చిత్ర ప్రీ రిలీజ్ వేడుకను నిర్వహించారు. ఈ వేడుకకు దర్శకులు సుకుమార్, కొరటాల శివ ముఖ్య అతిథులుగా విచ్చేశారు. ఈ వేడుకలో నటుడు బ్రహ్మాజీ మాట్లాడుతూ ‘తేజు బాబు’ అంటూ చాలా సార్లు సంబోధించారు. ఆ సమయంలో అభిమానుల నుంచి కూడా స్పందన బాగా వచ్చింది.